Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 327

12. Az Egyezmény 13. cikkéhez (Sebesség és a jármûvek közötti távolság) Az 1. bekezdés helyébe a következõ rendelkezés lép: „Minden vezetõnek, amikor jármûvének haladási sebességét megválasztja, mindenkor figyelembe kell vennie a körülményeket, különösen a terepviszonyokat, az út állapotát, a jármûve állapotát és terhelését, az idõjárási viszonyokat és a forgalom sûrûségét annak érdekében, hogy jármûvét képes legyen megállítani az elõre irányuló látásának határain belül és minden elõre látható akadály elõtt. Le kell lassítania, és ha szükséges, meg kell állnia, ha a körülmények azt megkívánják, különösen ha a látási viszonyok nem jók.” A 4. bekezdés helyébe a következõ rendelkezés lép: „A külön sebességkorlátozásnak alávetett jármûvek, valamint a 7 métert meghaladó teljes hosszúságú jármûvek vagy jármûszerelvények vezetõi lakott területen kívül olyan úton, ahol csupán egy forgalmi sáv áll rendelkezésre a kérdéses forgalmi irányban, az elõzés megkönnyítése céljából kötelesek – kivéve, amikor elõznek vagy elõzni készülnek – jármûveik és az elõttük haladó motoros jármûvek között olyan távolságot tartani, hogy az õket elõzõ jármûvek veszély nélkül be tudjanak sorolni a megelõzött jármû elõtt levõ térközbe. Ez a rendelkezés azonban nem alkalmazható, ha a forgalom nagyon sûrû, vagy ha az elõzés tilos.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes